
Text rozhodnutia
Súd: Krajský súd Trnava Spisová značka: 14S/70/2012 Identifikačné číslo súdneho spisu: 2012200434 Dátum vydania rozhodnutia: 20. 08. 2013 Meno a priezvisko sudcu, VSÚ: JUDr. Pavol Laczo ECLI: ECLI:SK:KSTT:2013:2012200434.2 Uznesenie Krajský súd v Trnave, v právnej veci žalobkyne: A. J., nar. XX.XX.XXXX, bytom trvale XXX XX B. Q., P. XXXX/XX, bytom prechodne XXX XX F., V. XXX, proti žalovanému: Úrad práce, sociálnych vecí a rodiny Dunajská Streda, Ádorská 41, 929 01 Dunajská Streda, o návrhu na začatie konania o vyslovenie povinnosti vo veci konať a rozhodnúť takto r o z h o d o l : Súd konanie z a s t a v u j e. Žiaden z účastníkov nemá nárok na náhradu trov konania. o d ô v o d n e n i e : Žalobou podanou osobne na Okresný súd Dunajská Streda dňa 29.06.2012, Krajskému súdu v Trnave postúpenou dňa 24.08.2012, sa žalobkyňa domáhala, aby súd uložil povinnosť žalovanému Úradu práce, sociálnych vecí a rodiny Dunajská Streda bezodkladne rozhodnúť o jej žiadosti zo dňa 04.08.2011 o príspevok na bývanie. V predmetnej veci súd nariadil pojednávanie na deň 24.10.2013. Žalobkyňa podaním došlým tunajšiemu súdu dňa 16.08.2013 súdu oznámila, že žalobu berie v celom rozsahu späť a žiada predmetné konanie zastaviť. Podľa § 250h O.s.p. až do rozhodnutia súdu môže žalobca (navrhovateľ) rozsah napadnutia správneho rozhodnutia obmedziť; rozšíriť ho môže len v lehote podľa § 250b O. s. p. Až do rozhodnutia súdu môže žalobca (navrhovateľ) vziať žalobu späť. Ak žalovanému medzitým vzniknú trovy konania, rozhodne súd o ich náhrade. Podľa § 250d ods.3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§250h ods.2). Odvolanie proti uzneseniu je prípustné. V danom prípade došlo k späťvzatiu žaloby voči žalovanému. Vzhľadom na prejav vôle žalobkyne súd postupoval podľa § 250d ods. 3 O.s p. v spojení s 250h ods. 2 O.s.p. a konanie zastavil. O náhrade trov konania rozhodol súd podľa § 146 ods. 1 písm. c) O.s.p v spojení s § 246c O.s.p. tak, že žiadnemu z účastníkov nepriznal nárok na ich náhradu. Toto rozhodnutie senát Krajského súdu v Trnave prijal pomerom hlasov 3:0 (§ 3ods.9 zák. č. 757/2004 Z.z. v znení zákona č. 33/2011 Z.z.). Poučenie: Proti tomuto uzneseniu je možné podať odvolanie do 15 dní odo dňa jeho doručenia na Najvyšší súd SR, písomne, dvojmo, cestou tunajšieho súdu. Z odvolania musí byť zjavné, ktorému súdu je určené, kto ho robí, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny, čoho sa odvolateľ domáha, musí byť podpísané a datované.

